
Parlamentul  României

Camera  Deputaţilor
	Comisia juridică, de disciplină şi imunităţi

Bucureşti, 08.10.2013 
Nr. 4c-11/970

Plx.276/2013     
       
	Comisia pentru industrii
si servicii

Bucureşti, 08.10.2013  

Nr.4c-3/336/2013                         


RAPORT  COMUN
asupra proiectului de Lege pentru aprobarea Ordonanţei de urgenţă nr. 56/ 2013 privind
 reglementarea regimului juridic al apei grele preluate de către 
Societatea Naţională "Nuclearelectrica" - S.A. 
prin alocaţii de la bugetul de stat, în perioada 2006-2011
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii şi Comisia juridică, de disciplină şi imunităţi au fost sesizate spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă nr. 56/ 2013 privind reglementarea regimului juridic al apei grele preluate de către Societatea Naţională "Nuclearelectrica" - S.A. prin alocaţii de la bugetul de stat, în perioada 2006-2011, transmis cu adresa nr. PL.x.276 din 9 septembrie 2013 şi înregistrată cu nr.4c-11/970 din  9 septembrie 2013 şi respectiv  nr. 4c-3/336 din 9 septembrie 2013. 
Senatul, în calitate de primă Cameră sesizată, a adoptat proiectul de Lege în şedinţa din 3 septembrie 2013.

Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil, cu observaţii şi propuneri, iniţiativa legislativă conform avizului înregistrat sub nr. 462 din data de 29 mai 2013.

Comisia pentru politică economică, reformă şi privatizare şi Comisia pentru buget, finanţe şi bănci au avizat favorabil proiectul de Lege, potrivit avizului nr.4c-1/230 din data de 18 septembrie 2013, respectiv 4c-2/384 din 19 septembrie 2013.


Proiectul de lege are ca obiect, în principal, transferarea, din patrimonial Societăţii Naţionale Nuclearelectrica SA în patrimoniul Administraţiei Naţionale a Rezervelor de Stat şi Probleme Speciale, a întregii cantităţi de apă grea, achiziţionate de Nuclearelectrica de la Regia Autonomă pentru Activităţi Nucleare în perioada 2006-2011, achiziţie realizată cu finanţare integrală din surse bugetare, astfel încât această cantitate de apă grea să fie recunoscută ca fiind proprietatea statului roman, realizându-se astfel un regim juridic unitar al dreptului de proprietate asupra apei grele necesare pentru punerea în funcţiune a Unităţilor 3 şi 4 de la CNE Cernavodă.

Măsura instituită prin prezenta ordonanţă a fost necesară întrucât Nuclearelectrica a demarat negocierea cu Enel şi ArcelorMittall Galaţi a Acordului de Investiţii pentru finalizarea şi punerea în funcţiune a Unităţilor 3 şi 4 de la Cernavodă şi, totodată, Nuclearelectrica urmează să fie listată la Bursa de Valori Bucureşti, fapt ce a determinat necesitatea rezolvării acestei situaţii, anterior lansării ofertei publice primare.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, cele două Comisii au dezbătut iniţiativa legislativă în şedinţe separate. Membrii Comisiei pentru industrii şi servicii au examinat, în şedinţa din data de 1 octombrie 2013. Membrii Comisiei  juridice, de disciplină şi imunităţi au examinat iniţiativa legislativă în şedinţa din  data de 8 octombrie 2013. 
La lucrările Comisiei juridice, de disciplină şi imunităţi au participat, din totalul de 27 de membri, un număr de 23 deputaţi, iar la lucrările Comisiei pentru industrii şi servicii au participat, din totalul de 32 membri ai Comisiei au fost prezenţi 29 de deputaţi. 

La dezbaterea proiectului de Lege au participat domnul Mihai Albulescu – Secretar de Stat din partea Ministerului Economiei, Departamentul pentru Energie, dl. Constantin Popescu – Preşedinte CNCAN, dl. Ciprian Caralicea – Secretar General ANRSPS, Dna Lucica Diaconescu – şef serviciu MFP.
În urma examinării iniţiativei legislative şi a opiniilor exprimate de către membrii Comisiilor, s-a hotărât, cu majoritate de voturi, să propună plenului Camerei Deputaţilor adoptarea raportului comun asupra proiectului de Lege pentru aprobarea Ordonanţei de urgenţă nr. 56/ 2013 privind reglementarea regimului juridic al apei grele preluate de către Societatea Naţională "Nuclearelectrica" - S.A. prin alocaţii de la bugetul de stat, în perioada 2006-2011, cu amendamentele admise prevăzute în Anexă. 
În raport de obiectul şi conţinutul său, proiectul de Lege face parte din categoria legilor ordinare.

        VICEPREŞEDINTE,                                                                                    PREŞEDINTE,

                                Nicolae-Ciprian NICA                                                                                  Iulian IANCU

                                  SECRETAR,                                                                                                 SEECRETAR, 

                         Theodor-Cătălin NICOLESCU                                                                    Radu – Bogdan Ţîmpău
Consilieri parlamentai, 

Florica Manole

 Silvia  Vlăsceanu
ANEXA  
AMENDAMENTE  ADMISE

	Nr.

crt.
	Textul OUG nr.56/2013
	Text  Senat
	Text adoptat de Comisie

(autorul amendamentului)
	Motivare

	1
	
	Titlul legii

LEGE

pentru aprobarea Ordonanţei de urgenţă nr. 56/ 2013 privind reglementarea regimului juridic al apei grele preluate de către Societatea Naţională "Nuclearelectrica" - S.A. prin alocaţii de la bugetul de stat, în perioada

2006-2011

	      Nemodificat
	

	2
	
	         Art.I. – Se aprobă Ordonanţa de urgenţă nr. 56 din 4 iunie 2013 privind reglementarea regimului juridic al apei grele preluate de către Societatea Naţională "Nuclearelectrica" - S.A. prin alocaţii de la bugetul de stat, în perioada 2006-2011, publicată în Monitorul Oficial al României, Partea I, nr.334 din 7 iunie 2013.


	         Art.I. – Se aprobă Ordonanţa de urgenţă nr. 56 din 4 iunie 2013 privind reglementarea regimului juridic al apei grele preluate de către Societatea Naţională "Nuclearelectrica" - S.A. prin alocaţii de la bugetul de stat, în perioada 2006-2011, publicată în Monitorul Oficial al României, Partea I, nr.334 din 7 iunie 2013, cu următoarea modificare:


	

	3
	            Art. 1 Se împuterniceşte Ministerul Economiei să îi mandateze pe reprezentanţii statului în adunarea generală a acţionarilor Societăţii Naţionale "Nuclearelectrica" - S.A. să aprobe:
      
a) transferul, cu titlu gratuit, al cantităţii de 786.715,78 kg apă grea, având parametrii de calitate ai concentraţiei de deuteriu la peste 99,85% şi ai conductivităţii la 2 s/cm, preluată de către Societatea Naţională "Nuclearelectrica" - S.A. în perioada 2006-2011, cu finanţare exclusiv de la bugetul de stat, prin alocaţii bugetare special acordate cu această destinaţie, potrivit Ordonanţei de urgenţă a Guvernului nr. 80/2006 privind asigurarea producţiei de apă grea în vederea punerii în funcţiune şi pentru completarea necesarului tehnologic pe durata de viaţă a unităţilor 3 şi 4 de la Centrala nuclearo-electrică Cernavodă, aprobată prin Legea nr. 78/2007, cu modificările şi completările ulterioare, din patrimoniul Societăţii Naţionale "Nuclearelectrica" - S.A. la rezerva de stat;
      b) cheltuielile legate de punerea în aplicare a prevederilor prezentei ordonanţe de urgenţă, inclusiv cele legate de eventuale activităţi de transport al cantităţii de apă grea.

	        Nemodificat
	       La articolul 1, litera a) se modifică şi va avea următorul cuprins:

……………………

      
a) transferul, cu titlu gratuit, din patrimoniul Societăţii Naţionale "Nuclearelectrica" - S.A. la rezerva de stat, al cantităţii de 786.715,78 kg apă grea, având parametrii de calitate ai concentraţiei de deuteriu la peste 99,85% şi ai conductivităţii la 2 s/cm, preluată de către Societatea Naţională "Nuclearelectrica" - S.A. în perioada 2006-2011, cu finanţare exclusiv de la bugetul de stat, prin alocaţii bugetare special acordate cu această destinaţie, potrivit Ordonanţei de urgenţă a Guvernului nr. 80/2006 privind asigurarea producţiei de apă grea în vederea punerii în funcţiune şi pentru completarea necesarului tehnologic pe durata de viaţă a unităţilor 3 şi 4 de la Centrala nuclearo-electrică Cernavodă, aprobată prin Legea nr. 78/2007, cu modificările şi completările ulterioare,;
Dep. Iulian Iancu – PSD

Comisia pentru industrii şi servcii

      b) Nemodificat
	Pentru claritatea exprimării

	4
	        Art. 2 31/1990(1) În termen de 60 de zile de la data intrării în vigoare a prezentei ordonanţe de urgenţă, Ministerul Economiei, în calitatea sa de reprezentant al statului, acţionarul majoritar al Societăţii Naţionale "Nuclearelectrica" - S.A., solicita Consiliului de administraţie al Societăţii Naţionale "Nuclearelectrica" - S.A. să convoace adunarea generală extraordinară a acţionarilor, având ca punct al ordinii de zi aprobarea transferului prevăzut la art. 1, în condiţiile Legii societăţilor nr. , republicată, cu modificările şi completările ulterioare.
          (2) În termen de 30 de zile de la aprobarea transferului prevăzut la art. 1 şi după efectuarea tuturor formalităţilor de publicitate a hotărârii adunării generale a acţionarilor adoptate în aceste condiţii, reprezentanţii Societăţii Naţionale "Nuclearelectrica" - S.A., precum şi cei ai Ministerului Afacerilor Interne - Administraţia Naţională a Rezervelor de Stat şi Probleme Speciale vor semna procesul-verbal de predare-preluare a cantităţii de apă grea ce face obiectul prezentei ordonanţe de urgenţă.
         (3) La data semnării procesului-verbal prevăzut la alin. (2), întreaga cantitate de apă grea prevăzută la art. 1 se scade din evidenţele contabile şi din patrimoniul Societăţii Naţionale "Nuclearelectrica" - S.A. şi se înregistrează în evidenţele contabile ale Administraţiei Naţionale a Rezervelor de Stat şi Probleme Speciale, trecând în patrimoniul acesteia.

	      Nemodificat

	     Nemodificat


	

	5. 
	       Art. 3 118/2011Prevederile art. 2 şi 3 din Ordonanţa de urgenţă a Guvernului nr.  pentru reglementarea unor măsuri privind asigurarea cantităţilor de apă grea şi octoxid de uraniu pentru unităţile 1-4 de la Centrala nuclearo-electrică Cernavodă, aprobată prin Legea nr. 77/2013, se aplică în mod corespunzător şi cantităţii de apă grea prevăzute la art. 1 din prezenta ordonanţă de urgenţă.

	      Nemodificat
	     Nemodificat
	

	6. 
	      Art. 4 118/2011(1) Nivelul maxim prevăzut în Nomenclatorul produselor rezervă de stat la produsul apă grea se majorează cu cantităţile rezultând din aplicarea dispoziţiilor Ordonanţei de urgenţă a Guvernului nr. , aprobată prin Legea nr. 77/2013, şi ale art. 1 din prezenta ordonanţă de urgenţă.
       (2) În termen de 60 de zile de la data finalizării transferului prevăzut la art. 1, Ministerul Economiei va supune spre aprobare Guvernului o hotărâre privind stabilirea cantităţilor de apă grea şi de octoxid de uraniu destinate unităţilor 1-4 de la Centrala nuclearo-electrică Cernavodă, atât cele reprezentând primele încărcături, cât şi cele pentru completarea necesarului tehnologic pe timpul exploatării acestora.
      (3) După atingerea nivelului maxim de constituire a stocurilor rezervă de stat la produsele apă grea şi octoxid de uraniu, măsurile privind gestionarea eventualelor stocuri disponibile vor fi aprobate de către Guvern, prin hotărâre, la propunerea Administraţiei Naţionale a Rezervelor de Stat şi Probleme Speciale.

	      Nemodificat

	     Nemodificat
	

	7. 
	       Art. 5 118/2011(1) Pentru garantarea utilizării conform destinaţiei prevăzute la art. 3 din Ordonanţa de urgenţă a Guvernului nr. , aprobată prin Legea nr. 77/2013, a stocurilor de apă grea şi octoxid de uraniu, finanţate exclusiv şi integral prin alocaţii bugetare şi preluate în stocurile rezervă de stat, Societatea Naţională "Nuclearelectrica" - S.A. şi/sau societatea reglementată de Legea nr. 31/1990, republicată, cu modificările şi completările ulterioare, care se va ocupa cu construcţia şi punerea în funcţiune a unităţilor 3 şi 4 de la Centrala nuclearo-electrică Cernavodă, au/are obligaţia de a achiziţiona cu prioritate apa grea şi octoxidul de uraniu din stocurile rezervă de stat, constituite cu această destinaţie.
        118/2011(2) Achiziţionarea sau aprovizionarea se face cu avizul Administraţiei Naţionale a Rezervelor de Stat şi Probleme Speciale şi se menţine până la data îndeplinirii scopului stabilit la art. 3 din Ordonanţa de urgenţă a Guvernului nr. , aprobată prin Legea nr. 77/2013.

	Nemodificat

	Nemodificat

